Operatori i Sistemit të Transmetimit ( OST), është një shoqëri anonime, e formuar më datë 09/07/2004 në Tiranë, Shqipëri.

Veprimtaria e OST sh.a rregullohet sipas parashikimeve të përcaktuara në ligjin nr.9901, datë 14.04.2008 “ Për tregtarët dhe shoqëritë tregtare”, nga dispozitat e statutit të shoqërisë dhe ligje të tjera.

Referuar ligjit 9901, datë 14.04.2008 “ Për tregtarët dhe shoqëritë tregtare”, vendimarrja dhe aktiviteti i përditshëm i shoqërisë realizohen nga 3 organe të shoqërisë :

* Asambleja e Përgjithshme e shoqërisë OST sh.a.
* Këshilli Mbikëqyrës i shoqërisë OST sh.a.
* Administratori i OST sh.a..

**ASAMBLEJA E PËRGJITHSHME**

Asambleja e Përgjithshme, mblidhet në rastet e parashikuara në ligjin 9901, datë 14.04.2008 “Për tregtarët dhe shoqëritë tregtare” , nga statuti i shoqërisë dhe ligje të tjera sa herë që mbledhja është e nevojshme për te mbrojtur interesat e shoqërisë. Asambleja e Përgjithshme mund të thërritet nga Administratori i Shoqerisë , në rastet e parashikuara në ligjin 9901, datë 14.04.2008 “Për tregtarët dhe Shoqëritë Tregtare” , nga Këshilli Mbikëqyrës. Asambleja e Përgjithshme ka të drejtë të marrë çdo vendim sipas parashikimeve të përmendura në ligjin e sipër cituar.

Të gjitha vendimet të cilat merren nga aksionari i vetëm regjistrohen në regjistrin e vendimeve , të dhënat e të cilit nuk mund të ndryshohen ose të fshihen. Regjistrohen në veçanti por pa u kufizuar në to vendimet e mëposhtme:

a) miratimi i pasqyrave financiare vjetore dhe të raporteve të ecurisë së veprimtarisë;

b) shpërndarja e fitimeve vjetore dhe mbulimi i humbjeve;

c)zvogëlimi dhe zmadhimii kapitalit

ç) vendimet për investime;

d)riorganizimi dhe prishja e shoqërisë

Vendimet të cilat nuk regjistrohen në regjistrin e vendimeve janë absolutisht të pavlefshme.

Asambleja e Përgjitshme mund të përcaktojë rregulla për proçedurat e mbajtjes dhe pjesëmarrjen në Asamble. Këto rregulla miratohen nga Asmableja e Përgjitshme me shumicën e tre të katërtave të kapitalit, të përcaktuar në mbledhje, sipas parashikimeve të ligjit. Për mbarëvjatjen dhe drejtimin e mbledhjes së saj Asambleja cakton një kryetar dhe një sekretar. Gjithë mbarëvajtja e mbledhjes së Asamblesë së Përgjithshme dokumentohet nëpërmjet një proces-verbali në të cilin përcaktohen data dhe vendi i mbledhjes, mënyra e thirrjes, rendi i ditës, emrat e drejtuesit dhe sekretarit të Asamblesë, numri i aksioneve me të cilat është votuar, quorumi i arritur, Dokumentat dhe raportet e shqyrtuara gjatë mbledhjes,një përmbledhje të debateve, teksti i vendimeve të kaluara për votim si edhe rezultati i votimit dokumentohen n♪7 një proçes-verbal. Ruajtja e proçes-verbaleve të mbledhjes së Asmablesë së Përgjitshme është detyrë e Administratorit të shoqërisë.

**KËSHILLI MBIKËQYRËS**

Këshilli Mbikëqyrës i shoqërisë OST sh.a , në cilësinë e organit mbikëqyrës, kqyr vënien në zbatim të politikave tregtare të shoqërisë duke u kujdesur që ato të jenë në përputhje me ligjin nr.9901, datë 14.04.2008 “Për tregtarët dhe shoqëritë tregtare” dhe me statutin e shoqërisë. Këshilli Mbikëqyrës ka si kompetencë :

1. Të kontrollojë dhe të mbikëqyrë zbatimin e politikave të shoqërisë tregtare nga Administratori;
2. Të përgatisë, me kërkesë të Asamblesë së Përgjitshme, marrjen e masave, që janë në kompetencë të kësaj të fundit, t’i rekomandojë asaj vendime të nevojshme për t’u marrë si dhe të zbatojë vendimet e asamblesë;
3. Të thërrasë mbledhjen e asamblesë së përgjithshme, sa herë vlerësohet e nevojshme për interesat e shoqërisë;
4. Të kujdeset që shoqëria të respektojë ligjin, dhe standartet e kontabilitetit;
5. Të shqyrtojë dhe kontrollojë librat kontabël, dokumentet dhe aktivet e shoqërisë;
6. Të sigurojë që pasyrat financiare vjetore, raportet e ecurisë së veprimtarisë, si dhe detyrimet e tjera e tjera të raportimit dhe publikimit, të detyrueshme në bazë të ligjit apo statutit, të kryhen me saktësi nga Administratori. Këto dokumente duhet të miratohen e të nënshkruhen nga të gjithë anëtarët e Këshillit Mbikëqyrës për t’i paraqitur Asamblesë së përgjithshme, së bashku me një raport të Këshillit Mbikëqyrës, për miratim dhe përshkrim për mbikëqyrjen e menaxhimit gjatë gjithë vitit financiar;
7. Të sigurojë se auditimi i librave dhe i regjistrimeve kontabël të kryhet të paktën një herë në vit nga një ekpert kontabël i autorizuar, i pavarur i auditimit, drejtuar Asamblesë së Përgjithshme, së bashku me një raport të Këshillit Mbikëqyrës për miratim dhe një përshkrim për mbikëqyrjen e menaxhimit gjatë gjithë vitit finaciar;
8. Të miratojë Programin Vjetor dhe ndryshimet e tij, si dhe veprimtarinë afatshkurtër, afatmesme dhe afatgjatë të shoqërisë së paraqitur nga Administratori;
9. Të aprovojë hapjen e veprimtarive ose e njësive të reja ( degë,përfaqësi etj. brenda dhe jashtë teriitorit të Shqipërisë) sipas legjislacionit në fuqi.
10. Të përcaktojë shpërblimin e Administratorit
11. Të miratojë krijimin e shoqërive të reja dhe pjesëmarrjen në kapitalin e shoqërive të tjera brenda kufijve të ligjit

Gjithashtu Këshilli Mbikëqyrës ka të drejtë të kryejë në çdo kohë verifikime dhe kontrolle që ai i që ai i çmon të përshtatshme dhe të njihet me dokumentacionin që e gjykon të nevojshëm për përmbushjen e detyrës së tij.Brenda tre muajve nga data e mbylljes së ushtrimit financiar, Administratori duhet t’i paraqesë Këshillit Mbikëqyrës llogaritë vjetore me qëllim verifikimi dhe kontrolli. Në rastet e parashikuara në pikat 3, 4, 5 të nenit 136 të ligjit 9901 “Për tregtarët dhe Shoqëritë Tregtare”, këshilli Mbikëqyrës duhet të njoftojë menjëherë Asamblenë e Përgjithshme për të shqyrtuar nëse shoqëria duhet të prishet ose jo për marrjen e masave të tjera të nevojshme e të përshtatshme.

**ADMINISTRATORI I OST SH.A:**

Shoqëria OST sh.a administrohet nga Administratori i shoqërisë, i cili është person fizik dhe emërohet nga Këshilli Mbikëqyrës me të drejtë riemërimi.

Administratori ka të drejtë dhe detyrohet që të kryejë të gjitha veprimet e administrimit të shoqërisë tregtare, të përfaqësojë shoqërinë tregtare te të tretët. Gjithashtu ai kujdeset që të mbajë saktë dhe në mënyrë të rregullt dokumentat dhe librat kontabël të shoqërisë, përgatitë dhe nënshkruan bilancin vjetor, bilancin e konsoliduar dhe raportin e ecurisë së veprimtarisë,të cilat ia paraqet Këshillit Mbikëqyrës për miratim, së bashku me propozimin për shpërndarjen e fitimeve, për tu paraqitur më pas për miratim te Asambleja e Përgjitshme. Gjithashtu Administratori krijon një sistem monitorimi e njoftimi të hershëm për rrethanat që kërcënojnë interesat e shoqërisë, raporton përpara Këshillit Mbikëqyrës për zbatimin e politikave tregtare dhe me realizimin e veprimeve me rëndësi të veçantë për veprimtarinë e shoqërisë. Po kështu Ai vendos krijimin e bashkëpunimeve tregtare afatgjata ose detyrave të tjera dhe gjithashtu kryen rast pas rasti detyra të tjera të përcaktuara në ligj dhe në statut. Të gjitha aktet në të cilat merren përsipër detyrime ndaj të tretëve duhet të nënshkruhen rregullisht nga Administratori i shoqërisë ose nga personi i autorizuar nga ky i fundit.